BETBLOG :: VTB League (21/01): Η φορμαρισμένη "Λόκο" κόντρα στον Σβεντ
VTB League (21/01): Η φορμαρισμένη "Λόκο" κόντρα στον Σβεντ
Με την αναμέτρηση Λοκομοτίβ Κούμπαν - Χίμκι να ξεχωρίζει από το πρόγραμμα συνεχίζεται η δράση στα παρκέ της VTB League.
20/01/18 - 00:20
Πάρμα - Ζενίτ: Στο 4-7 ανέβηκαν οι γηπεδούχοι μετά τη σημαντική νίκη που πανηγύρισαν επί της Άβτοντορ την προηγούμενη εβδομάδα με 87-82. Πρώτη εντός έδρας νίκη (1-3), σκοράρει 79.4 πόντους κατά μέσο όρο και δέχεται 86 ανά παιχνίδι. Η Ζενίτ, από τη μεριά της, δεν κατάφερε να τα βάλει με τη Μπάγερν στο Μόναχο (78-95) και συνεχίζει με ρεκόρ 2-1 στο EuroCup. Στη VTB League έχει 9 νίκες και 2 ήττες, έρχεται από το σπουδαίο θετικό αποτέλεσμα επί της ΤΣΣΚΑ Μόσχας με 87-83. Στο 4-2 εκτός έδρας, σκοράρει 85.6 πόντους κατά μέσο όρο, δέχεται 80.9 ανά παιχνίδι.
Η Ζενίτ είναι το φαβορί, ωστόσο η Πάρμα δεν είναι κακή ομάδα, ειδικά με δεδομένο πως αγωνίζεται εντός έδρας. Αποχή.
Λοκομοτίβ Κούμπαν - Χίμκι: Στην πρώτη θέση της VTB League με ρεκόρ 10-1 βρίσκεται η Λοκομοτίβ Κούμπαν. Η ομάδα του Σάσα Ομπράντοβιτς επικράτησε εύκολα της Κάλεφ/Κράμο με 95-62 και κατόπιν έριξε στο καναβάτσο την Τσεντεβίτα με 69-64 για το 3-0 στο TOP 16 και το 13-0 συνολικά στο EuroCup. Σε εξαιρετική κατάσταση η “Λόκο”, που έχει 4-1 εντός έδρας, σκοράρει 86.3 πόντους κατά μέσο όρο κι έχει την καλύτερη άμυνα με 68.8 πόντους παθητικό. Σε καλή κατάσταση βρίσκεται και η Χίμκι, που επικράτησε με 79-70 του Ερυθρού Αστέρα στο Βελιγράφι και με 82-54 του Ολυμπιακού εντός έδρας για το 11-8 στη EuroLeague. Στη VTB έχει χάσει έδαφος (6-4), εκτός έδρας είναι στο 2-2, ενώ μετράει 85.7 πόντους υπέρ και 75.4 κατά.
Η Χίμκι συνήλθε, ωστόσο η “Λόκο” δεν… αστειεύεται και με σύμμαχο την έδρα μπορεί να επιβεβαιώσει τον άσο. Στο 1.80 η νίκη των γηπεδούχων με -3,5 πόντους.
Ρίγα - Ούνικς Καζάν: Στην τελευταία θέση της κατάταξης με ρεκόρ 1-9 παραμένουν οι γηπεδούχοι, που την προηγούμενη εβδομάδα έχασαν από την Αστάνα με 53-67. Απέκτησαν τον Κεν Μπράουν (γκαρντ, άλλοτε του Κόροιβου), προκειμένου να δυναμώσουν στην περιφέρεια. Στο 1-3 εντός έδρας η Ρίγα, που σκοράρει 73.9 πόντους και δέχεται 85.1 κατά μέσο όρο. Από την άλλη, η Ούνικς νίκησε στο σουτ τη Νίζνι (91-89) για το 9-1 στη VTB League, στη συνέχεια όμως έχασε στο σουτ από τη Ρέτζιο Εμίλια με 69-71 και υποχώρησε στο 2-1 στο TOP 16 του EuroCup. Η ομάδα του Δημήτρη Πρίφτη είναι στο 4-0 εκτός έδρας στη VTB, έχει την δεύτερη καλύτερη επίθεση (87 πόντοι) και τη δεύτερη καλύτερη άμυνα (75.3 πόντοι).
Υπάρχει σημαντική διαφορά δυναμικότητας. Ο Μπράουν θα βοηθήσει τη Ρίγα, ωστόσο δύσκολα θα αλλάξει τα δεδομένα. Πάμε με το διπλό.
14:30 Πάρμα - Ζενίτ: No bet
17:00 Λοκομοτίβ Κούμπαν - Χίμκι: 1 με -3,5 (1.80-Stoiximan)
17:00 Ρίγα - Ούνικς Καζάν: 2 με -12,5 (1.85-Stoiximan)